జమ్మూ:  దేశ సరిహద్దులను అనుక్షణం కంటికిరెప్పలా కాపాడుతూ దేశం కోసం ప్రాణత్యాగానికి కూడా వెనుకాడని సీఆర్పీఎఫ్ సిబ్బందికి జమ్మూకశ్మీర్ ఎయిర్పోర్ట్లో ప్రయాణికులు జేజేలు కొట్టారు. తమ సీట్లలోంచి లేచి నిలబడి చప్పట్లు చరుస్తూ వారికి సాదర స్వాగతం పలికారు. ఇంతటి స్పందన చూసి సీఆర్పీఎఫ్ జవాన్లు ఒక్కసారిగా చలించిపోయారు. తమకు లభించిన అపూర్వమైన గౌరవానికి పొంగిపోయారు. ఈ అపురూప ఘట్టం జమ్మూకశ్మీర్ విమానాశ్రయంలో ఆదివారంనాడు చోటుచేసుకుంది. జమ్మూ విమానాశ్రయం టెర్మినల్ బిల్లింగ్లోకి సీఆర్పీఎఫ్ సిబ్బంది అడుగుపెట్టిన వెంటనే ఊహించని విధంగా అక్కడి  ప్రయాణికులు లేచినిలబడి చప్పట్లు చరుస్తూ జవాన్లు సాహసాలకు జేజేలు పలికారు. ప్రతివారం నాలుగు ఛార్టెట్ విమానాలు జవాన్లను జమ్మూ నుంచి శ్రీనగర్ తీసుకు వెళ్తుంటాయి. బోర్డింగ్ పాసులు తీసుకునేందుకు ఎయిర్పోర్ట్లోకి తమ సిబ్బంది అడుగుపెట్టినప్పుడు ప్రయాణికులు అనూహ్యం స్వాగతం పలికారని, దేశం కోసం ప్రాణత్యాగాలకు కూడా వెనుకాడని జవాన్లకు ఇలాంటి అభినందనలే మరింత స్ఫూర్తినిస్తాయని 166 బెటాలియన్ కమాండింగ్ ఆఫీసర్ ఆశిష్ కుమార్ తమ సంతోషాన్ని మీడియాతో పంచుకున్నారు.
jammoo:  desha sarihaddulanu anukshanam kantikireppala kaapaadutuu desham kosam praanatyaagaaniki kuudaa venukaadani crpf sibbandiki jammookashmir airportlo prayaanikulu jejelu kottaru. tama seetlalonchi lechi nilabadi chappatlu charustuu vaariki saadara swaagatam palikaaru. intati spandana chusi crpf javaanlu okkasariga chalinchipoyaru. tamaku labhinchina apoorvamaina gouravaaniki pongipoyaaru. ee apurupa ghattam jammookashmir vimaanaasrayamlo aadivaaramnaadu chotuchesukundi. jammoo vimaanaasrayam terminal billingloki crpf sibbandi adugupettina ventane oohinchani vidhamgaa akkadi  prayaanikulu lechinilabadi chappatlu charustuu javaanlu saahasaalaku jejelu palikaaru. prativaaram naalugu chartet vimaanaalu javaanlanu jammoo nunchi srinagar teesuku veltuntaayi. bording paasulu teesukunenduku airportloki tama sibbandi adugupettinappudu prayaanikulu anoohyam swaagatam palikaarani, desham kosam praanatyaagaalaku kuudaa venukaadani javaanlaku ilanti abhinandanale marinta sphuurtinistaayani 166 betalian commanding afficer ashish kumar tama santoshaanni meediatho panchukunnaaru.